
 11.6.2010
 BG
 Официален вестник на Европейския съюз
 L 145/16
 РЕШЕНИЕ No 2/2010 НА КОМИТЕТА НА ПОСЛАНИЦИТЕ АКТБ—ЕС
 от 19 март 2010 година
 относно назначаването на директора на Техническия център за сътрудничество в областта на селското стопанство и развитието на селските райони
 (2010/324/ЕС)
 КОМИТЕТЪТ НА ПОСЛАНИЦИТЕ АКТБ—ЕС,
 като взе предвид Споразумението за партньорство АКТБ—ЕО, подписано в Котону на 23 юни 2000 г. (1), преразгледано със Споразумението за изменение на Споразумението за партньорство, подписано в Люксембург на 25 юни 2005 г. (2), и по-специално член 3 от приложение III към него,
 като има предвид, че:
 (1)
 Мандатът на предишния директор изтече на 28 февруари 2010 г.
 (2)
 След приключване на работата си създаденият от двете страни съвместен комитет за избор предложи г-н Michael HAILU (Етиопия) да бъде назначен за директор на Техническия център за сътрудничество в областта на селското стопанство и развитието на селските райони,
 РЕШИ:
 Член единствен
 Без да се засягат по-нататъшните решения, които Комитетът би могъл да приеме в рамките на правомощията си, г-н Michael HAILU (Етиопия) се назначава за директор на Техническия център за сътрудничество в областта на селското стопанство и развитието на селските райони, считано от 24 май 2010 г. до 28 февруари 2015 г.
 Съставено в Брюксел на 19 март 2010 година.
 За Комитета на посланиците АКТБ—ЕС
 Председател
 Carlos BASTARRECHE SAGÜÉS
 (1) ОВ L 317, 15.12.2000 г., стр. 3.
 (2) ОВ L 209, 11.8.2005 г., стр. 27.
 